**Նատաշա Ռամբովա** (անգլ.՝ Natacha Rambova, ի ծնե՝ **Ուինիֆրեդ Կիմբոլ Շոնեսսի** (*Winifred Kimball Shaughnessy*), հունվարի 19, 1897(1897-01-19), Սոլթ Լեյք Սիթի, ԱՄՆ - հունիսի 5, 1966(1966-06-05), Փասադենա, Լոս Անջելես շրջան, Կալիֆոռնիա, ԱՄՆ), ամերիկացի նկարչուհի՝ կոստյումների գծով, դեկորատոր, համր կինոյի դերասանուհի, եգիպտագետ։

Կենսագրություն
--------------

Ծնվել է Սոլթ Լեյք Սիթիում՝ մորմոնների ընտանիքում։ Մանկությունն անցել է Սան Ֆրանցիսկոյում, իսկ կրթություն ստացել է Միացյալ Թագավորությունում։ ԱՄՆ վերադառնալուց հետո Ռամբովան պարուհու կարիերա է սկսել Նյու Յորքում՝ Ֆյոդոր Կոզլովի ղեկավարության ներքո։ 19 տարեկանում տեղափոխվել է Լոս Անջելես, որտեղ հաջորդող տարիների ընթացքում աշխատել է որպես հոլիվուդյան ֆիլմերի կոստյումների դիզայներ։

Շուտով ծանոթացել է Ռոդոլֆ Վալենտինոյի հետ, որի հետ էլ 1923 թվականին ամուսնացել է։ Շուտով պարզվում է, որ այդ պահին Վալենտինոյի նախորդ ամուսնության խզումը պաշտոնապես չի ավարտվել, ինչի պատճառով նա դատարան է ընկնում որպես երկկին։ Հայտնի դերասանի հետ ամուսնությունը նրան լայն ճանաչում է բերում շոու բիզնեսում։ Սակայն Վալենտինոյի ընկերներն ու գործընկերները խիստ բացասաբար են արտահայտվել Ռամբովայի մասին՝ նրան մեղադրելով կինոյում Վալենտինոյի մի շարք ձախողումների մեջ։ Ընդ որում, դերասանն էլ շատ արագ սառում է Ռամբովայի նկատմամբ և նույնիսկ ստուդիայի հետ պայմանագիր է կնքում, որպեսզի նրան թույլ չտան հրապարակ մտնել իր նկարահանումների ժամանակ։ 1925 թվականին բաժանվելուց հետո նա վերադարձել է Նյու Յորք, որտեղ Մանհեթենում բացել է հագուստի սեփական խանութը։

1931 թվականի վերջին Ռամբովան, մտահոգված Մեծ ճգնաժամից հետո ԱՄՆում տիրող տնտեսական վիճակով, փակել է իր հագուստի խանութը և բնակություն հաստատել Ֆրանսիայում՝ Անթիբ քաղաքում։ Բալեարյան կղզիների կրուիզներից մեկում ծանոթացել է իսպանացի ազնվական Ալվարո դե Ուրսայսի հետ, որի հետ ամուսնացել է 1932 թվականին։ Զույգը բնակություն է հաստատել Մալյորկայում, որտեղ նա զբաղվել է լքված իսպանական վիլլաների վերանորոգմամբ և վաճառքով։

1936 թվականի հունվարին Ռամբովան ամուսնու հետ առաջին անգամ եղել է Եգիպտոսում, որտեղ այցելել է Մեմփիսի, Լուքսորի, Թեբեի հին հուշարձանները, որոնք նրա վրա մեծ տպավորություն են թողել և որոշել են նրա հետագա հետաքրքրությունները։ Շուտով նրանց՝ Իսպանիա վերադառնալուց հետո այնտեղ սկսվել է քաղաքացիական պատերազմ, նրա ամուսինը մտել է պրոֆաշիստական ազգայնական բանակի շարքերը։ Ինքը՝ Ռամբովան, լքել է Իսպանիան՝ բնակություն հաստատելով Նիսի ընտանեկան ամրոցում։ Այդ պահին ամուսինների միջև հարաբերությունները սրվել են, և շուտով զույգը բաժանվել է։ 1940 թվականի հունիսին նացիստների՝ Ֆրանսիա ներխուժումից հետո Ռամբովան վերադարձել է Նյու Յորք։

1940-ական թվականներին հետաքրքրվել է մետաֆիզիկայով, աստղագուշակությամբ՝ համատեղելով դրանք եգիպտագիտության նկատմամբ ունեցած սիրո հետ։ Ռամբովան երկու անգամ խոշոր մասնավոր դրամաշնորհ է ստացել Հին Եգիպտոսի կրոնական համակարգի և սիմվոլների ուսուցման համար։ 1954 թվականին նա Յուտայի համալսարանին է նվիրաբերել պեղումների ժամանակ հայտնաբերված եգիպտական բրածոների մեծ հավաքածուն։

1950-ական թվականների սկզբին Ռամբովայի մոտ սկսել է զարգանալ կարծրամաշկություն, ինչն էլ հանգեցրել է հոգեկան խանգարման և թերսնման։ 1965 թվականին նրան տրվել է պարանոիկ փսիխոզ ախտորոշումը, ինչից հետո խորթ քույրը նրան տարել է իր մոտ՝ Կալիֆոռնիա։ Կյանքի վերջին տարին Ռամբովան անցկացրել է հիվանդանոցում և ծերանոցում, որտեղ էլ մահացել է սրտային անբավարարությունից 69 տարեկան հասակում։ Նրա մարմինը դիակիզվել է, իսկ աճյունը ցրվել Է Արիզոնայի հյուսիսում գտնվող անտառում։

1975 թվականին էկրան է բարձրացել «Վալենտինոյի լեգենդը» ֆիլմը, որտեղ Ռամբովայի դերը խաղացել է Իվետ Միմոն, իսկ 1977 թվականին «Վալենտինո» պատկերում այն խաղացել է Միշել Ֆիլիպսը։ Ռամբովայի կերպարը հայտնվել է նաև «Սարսափների ամերիկյան պատմություն։ Հյուրանոց» սերիալում՝ Ալեքսանդրա Դադարիոյի կատարմամբ։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  GeneaStar
3. 1 2  *Pas L. v.* Genealogics — 2003.
4. ↑  Jorgensen Jay, Scoggins Donald L. (2015-10-06)։ *Creating the Illusion (Turner Classic Movies): A Fashionable History of Hollywood Costume Designers*։ Running Press։ էջ 28։ ISBN 9780762458073  `|df=` պարամետրը գոյություն չունի (օգնություն)
5. ↑  Quinn, 2001
6. ↑  Morris, 1991, էջ 29
7. ↑  Rambova, Pickford, 2009, էջ 83
8. ↑  Leider, 2003, էջ 130
9. 1 2  Morris, 1991
10. ↑  Leider, 2003, էջ 131
11. ↑  Morris, 1991, էջ 133
12. ↑  Rambova, Pickford, 2009, էջ 234
13. ↑  Jorgensen, Scoggins, 2015, էջ 30
14. 1 2  Vaughan, 2006, էջ 36
15. 1 2  Rambova, Pickford, 2009, էջ 235
16. ↑  Morris, 1991, էջ 207
17. 1 2  Morris, 1991, էջ 228
18. ↑  Rambova, Pickford, 2009, էջ 237
19. ↑  «Natacha Rambova»։ *Breaking Ground: Women in Old World Archaeology*։ Brown University։ Արխիվացված է օրիգինալից May 4, 2006-ին։ Վերցված է November 8, 2017
20. ↑  McGuire, 1989, էջ 94
21. ↑  «Brief history of the Utah Museum of Fine Arts»։ *The Deseret News*։ May 27, 2001։ Արխիվացված է օրիգինալից September 6, 2015-ին։ Վերցված է November 10, 2017
22. ↑  Morris, 1991, էջ 255
23. ↑  Stutesman, Drake։ «Natacha Rambova»։ *Women Film Pioneers Project*։ Columbia University։ Արխիվացված է օրիգինալից December 24, 2015-ին։ Վերցված է November 10, 2017
24. ↑  Morris, 1991, էջ 256
25. ↑  Willis, John (1983)։ *Screen World 1967*։ Biblo & Tannen Publishers։ էջ 239։ ISBN 978-0-819-60308-1
26. ↑  Ellenberger, 2005, էջ 149

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Broadway Database · Internet Movie Database · ԿինոՊոիսկ · Find A Grave · WikiTree |
|  |
| 

|  Չափորոշչային վերահսկողություն |
| --- |
|  |
| BNF: 140419875 · GND: 119087081 · ISNI: 0000000116599132 · LCCN: n81132171 · NTA: 070377324 · NUKAT: n2006104232 · SUDOC: 135356679 · VIAF: 64809751 · ULAN: 500465107 · WorldCat VIAF: 64809751 |

 |

 |